CELEX: 32011R0406
Language: fi
Date: 2011-04-27 00:00:00
Title: Komission täytäntöönpanoasetus (EU) N:o 406/2011, annettu 27 päivänä huhtikuuta 2011 , asetuksen (EY) N:o 2380/2001 muuttamisesta rehun lisäaineen maduramisiiniammonium-alfa koostumuksen osalta  ETA:n kannalta merkityksellinen teksti

28.4.2011   
            
            
               FI
            
            
               Euroopan unionin virallinen lehti
            
            
               L 108/11
            
         KOMISSION TÄYTÄNTÖÖNPANOASETUS (EU) N:o 406/2011,
   annettu 27 päivänä huhtikuuta 2011,
   asetuksen (EY) N:o 2380/2001 muuttamisesta rehun lisäaineen maduramisiiniammonium-alfa koostumuksen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään mahdollisuudesta muuttaa rehun lisäaineen hyväksyntää hyväksynnän haltijan pyynnöstä ja Euroopan elintarviketurvallisuusviranomaisen, jäljempänä ’elintarviketurvallisuusviranomainen’, lausunnon perusteella.
            
         
               (2)
            
            
               Kokkidiostaattien ja muiden lääkkeenkaltaisten aineiden ryhmään kuuluvan maduramisiiniammonium-alfan käyttö rehun lisäaineena hyväksyttiin kymmeneksi vuodeksi neuvoston direktiivin 70/524/ETY (2) mukaisesti broilerien ruokinnassa komission asetuksella (EY) N:o 2430/1999 (3) ja kalkkunoiden ruokinnassa komission asetuksella (EY) N:o 2380/2001 (4).
            
         
               (3)
            
            
               Hyväksynnän haltija toimitti hakemuksen hyväksynnän muuttamiseksi kyseisen rehun lisäaineen kantaja-aineen koostumuksen osalta. Hyväksynnän haltija toimitti olennaiset tiedot hakemuksensa tueksi.
            
         
               (4)
            
            
               Elintarviketurvallisuusviranomainen totesi 8 päivänä joulukuuta 2010 (5) antamassaan lausunnossa, että tämän lisäaineen uuden formulaatin käytön kalkkunoiden ruokinnassa ei odoteta lisäävän eläinten tai ihmisten terveyteen tai ympäristöön kohdistuvia vaaroja ja että lisäaine on tehokas kokkidioosin torjunnassa.
            
         
               (5)
            
            
               Asetuksen (EY) N:o 1831/2003 5 artiklassa säädetyt edellytykset täyttyvät.
            
         
               (6)
            
            
               Sen vuoksi asetusta (EY) N:o 2380/2001 olisi muutettava.
            
         
               (7)
            
            
               Koska hyväksynnän ehtojen muuttaminen ei liity turvallisuuteen, on aiheellista sallia siirtymäaika, jotta esiseosten ja rehuseosten olemassa olevat varastot voidaan käyttää loppuun.
            
         
               (8)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 2380/2001 liite tämän asetuksen liitteellä.
   2 artikla
   Sallitaan asetuksen (EY) N:o 2380/2001 mukaisesti valmistettua maduramisiiniammonium-alfaa sisältävän esiseoksen ja rehuseoksen saattaminen markkinoille ja käyttö, kunnes varastot loppuvat.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä huhtikuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 268, 18.10.2003, s. 29.
   
      (2)  EYVL L 270, 14.12.1970, s. 1.
   
      (3)  EYVL L 296, 17.11.1999, s. 3.
   
      (4)  EYVL L 321, 6.12.2001, s. 18.
   
      (5)  EFSA Journal 2011; 9(1): 1954.
   
      LIITE
      
         
            ”LIITE
            
                        Lisäaineen tunnistenumero
                     
                     
                        Hyväksynnän haltijan nimi
                     
                     
                        Lisäaine
                        (kauppanimi)
                     
                     
                        Koostumus, kemiallinen kaava, kuvaus, analyysimenetelmä
                     
                     
                        Eläinlaji tai -ryhmä
                     
                     
                        Enimmäisikä
                     
                     
                        Vähimmäispitoisuus
                     
                     
                        Enimmäispitoisuus
                     
                     
                        Muut määräykset
                     
                     
                        Hyväksynnän voimassaolo päättyy
                     
                  
                        mg tehoainetta / kg täysrehua, kosteuspitoisuus 12 %
                     
                  
                        
                           Kokkiodiostaatit ja muut lääkkeenkaltaiset aineet
                        
                     
                  
                        E 770
                     
                     
                        Alpharma Belgium BVBA
                     
                     
                        Maduramisiiniammonium-
                        alfa, 1 g / 100 g
                        (Cygro 1 %)
                     
                     
                        
                                     
                                 
                                 
                                    Lisäaineen koostumus
                                    Maduramisiiniammonium-alfa: 1 g / 100 g
                                    Natriumkarboksimetyyliselluloosa: 2 g /100 g
                                    Kalsiumsulfaattidihydraatti: 97 g /100 g
                                 
                              
                                     
                                 
                                 
                                    Tehoaine
                                    Maduramisiiniammoniumalfa C47H83O17N
                                    CAS-numero: 84878-61-5, Actinomadura yumaensis (ATCC 31585) (NRRL 12515) -kannan käymisen avulla tuottama polyeetterimonokarboksyylihapon ammoniumsuola
                                 
                              
                                     
                                 
                                 
                                    Kemiallisesti samantyyppiset epäpuhtaudet:
                                    Maduramisiiniammonium-beta: < 10 %
                                 
                              
                     
                        Kalkkunat
                     
                     
                        16 viikkoa
                     
                     
                        5
                     
                     
                        5
                     
                     
                        
                                    1.
                                 
                                 
                                    Käyttö kielletty vähintään viiden päivän ajan ennen teurastusta.
                                 
                              
                                    2
                                 
                                 
                                    Käyttöohjeissa oltava merkintä: ”Vaarallinen hevoseläimille”.
                                    ”Rehu sisältää ionoforin: samanaikainen käyttö eräiden lääkeaineiden (esim. tiamuliinin) kanssa voi olla kontraindikaationa”.
                                 
                              
                     
                        15.12.2011”